Előterjesztés száma: **96-B/2023.**

**ELŐTERJESZTÉS**

a Képviselő-testület

**2023. május hónap 31. napján tartandó rendes ülésére**

|  |  |
| --- | --- |
| **Előterjesztés tárgya:** | **Döntés a Fót Sportegyesülettel - a sportöltöző felújítása céljából - megkötött Támogatási szerződések módosításáról** |
| **Előterjesztő:** | Dr. Vass Györgypolgármester |  |
| **Készítette:** | Fóti Közszolgáltató Közhasznú Nonprofit Kft. tervezete alapjánPolonkai Andrea pályázati referensGerstmayer Jánosműszaki referens |  |
| **Törvényességért felelős:** | dr. Mihályi Zsolt Apor jegyző |  |
| **Szakmai szempontból ellenőrizte:** | Vargáné Bolyós Ildikóvárosüzemeltetési osztályvezető |  |
| **Pénzügyi, gazdasági szempontból ellenőrizte:** | dr. Kanti Gábor gazdasági vezető |  |
| **Jogi, törvényességi szempontból ellenőrizte:** | dr. Dudás Melinda jogtanácsos  |  |
| **Tárgyalja:** | PJGB |
| **Egyeztetve, tájékoztatva:** | Sólyomvári Erika Mária - Fóti Közszolgáltató Nonprofit Kft. ügyvezetőKapitány Zoltán elnök, Fót Sportegyesület  |
| **Javasolt meghívott:** | Sólyomvári Erika Mária - Fóti Közszolgáltató Nonprofit Kft. ügyvezetőKapitány Zoltán elnök, Fót Sportegyesület |
| **A határozati javaslat elfogadásához szükséges szavazattöbbség:** | 1. egyszerű szavazattöbbség
2. minősített szavazattöbbség
 |
| **Az előterjesztés zárt kezelését kérjük** | 1. igen
2. nem
 |

**Tisztelt Képviselő-testület!**

**I. Előzmények:**

2022. januárban a Pest Megye Önkormányzata által közzétett Civil Támogatási Alap 2. sz. pályázati felhívására – a tulajdonos Fót Város Önkormányzat 248/2021.(XII.16.) KT-határozatának felhatalmazása alapján kiadott tulajdonosi hozzájárulása mellett – a Fót Sportegyesület (továbbiakban FSE) 20 millió Ft összegű támogatási kérelmet nyújtott be a 2151 Fót, Kossuth Lajos u. 36. szám, 1591 hrsz. alatt található **sportöltöző épületének tervezett fejlesztéséhez „Amatőr sporttevékenységet elősegítő öltöző felújítás” tárgyban.**

Pozitív támogatói döntés eredményeképpen 2022. március 28-án Pest Megye Önkormányzata Támogatási szerződést kötött az FSE-vel a projekt megvalósítására, melynek határideje **2023. szeptember 30.**

A projekt megvalósításának mikéntjéről a Képviselő-testület a 72/2022.(IV.28.) KT-határozatban döntött. Ez alapján az Önkormányzat az FSE részére 2022. május 6-án megkötött Támogatási szerződés alapján bruttó 40 millió Ft-ot biztosított. A kivitelezés teljes felügyeletét, ügyintézését és lebonyolítását a Fóti Közszolgáltató Nonprofit Kft. (továbbiakban: Kft.) végzi háromoldalú – FSE, Kft., Önkormányzat közötti - Egyedi megbízási szerződés alapján.

A Kft. a felhatalmazás alapján az épület 2018-ban készített kiviteli terveit átdolgoztatta a Vízió Építész Műhely Kft**-**vel. A kivitelező kiválasztása céljából a közbeszerzési eljárás megindításához, a közbeszerzés lebonyolítására, valamint a műszaki ellenőr díjának biztosításához további bruttó 28,5 millió Ft összeg vált szükségessé, melyről a Képviselő-testület a 264/2022.(XII.8.) KT-határozatban döntött. A 2022. december 20-án megkötött Támogatási szerződés 2023. január 1-jén lépett hatályba.

A kivitelező kiválasztására a közbeszerzési eljárást a Kft. elindította. Az eljárás alatt újabb előre nem látható, nem tervezett további költségkiadások, épület alap megerősítési munkák, födémcsere vált volna szükségessé. A további, jelentős költségnövekmény elkerülése érdekében az eljárást a Kft. visszavonta, ezzel egyidejűleg egyeztetést tartott az épület üzemeltetőjével a felújítás átgondolására.

**II. A döntéshez szükséges információk, tájékoztatások:**

2021-2022-ben az épületen felújítási munkákat végeztek és az épület használatát olyan koncepcióban végzik, ami a tetőtér kialakítását nem teszi mindenképpen szükségessé. Ezek alapján az épület tetőterének használhatósága miatti jelentős költségeket tudunk megtakarítani, azonban a mindenképpen szükséges kazáncserét, nyílászáró cserét és az energetikai hőszigetelések indokoltak, el tudjuk készíteni.

Ez a változtatás a költségekben oly mértékű árcsökkentést tud eredményezni, hogy reményeink szerint a kiadás a közbeszerzési értékhatár, azaz nettó 50 millió Ft alatt lesz.

A Kft. előzetes becslései szerint a költségek bruttó 58.500.000 Ft-ot nem haladják majd meg.

A költségcsökkentés alapján a Fóti Sportegyesület részére biztosított bruttó 88,5 millió Ft-ból megmaradhat bruttó 30 millió Ft.

Fót Város Önkormányzata az MLSZ Országos Pályaépítési Programjában nagyméretű műfüves futballpályát épített, melynek üzemeltetésére 2022. május 20-án a Fót Sportegyesülettel Üzemeltetési megállapodást kötött.

Mivel a futballpályához öltöző nem létesült, az első elképzelés az volt, hogy a Kosárlabda csarnok fogja biztosítani az öltözési lehetőséget a futballpályát használók részére. Sajnos a rendezvények időbelisége ezt a megoldást nem teszi lehetővé, így a futballpályát használók a Fót Sportegyesület Kossuth utca 36. szám alatti sportöltözőjében öltöznek át és sétálnak át a futballpályához, ami az MLSZ előírásának nem felel meg. A Magyar Labdarúgó Szövetség a Fót Sportegyesület kérésére **egyedi, ideiglenes engedélyt** adott a pálya használatra, ami **2023. július 1-ig** szól. A futballpálya használat feltétele az öltöző biztosítása.

A Fóti Közszolgáltató Közhasznú Nonprofit Kft. a jelzett probléma megoldása érdekében öltöző konténer tervezésre a feladatot Egyedi megbízási szerződésben 2022. július 19-én kapta meg.

Az öltöző terve elkészült és 2023. február 21-én PE/ETDR-EP/52-13/2023 számmal építési engedélyt kapott, mely február 23-án jogerőssé vált.

A Kft. a terv alapján a Containex Kft-től indikatív árajánlatot kért be. Az indikatív árajánlat alapján a konténer öltözők –szállítást, helyszíni daruzást és összeszerelést magába foglaló - költsége **47.900 Euro + Áfa, azaz (47.900 x 380 Ft = 18.202.000 Ft + Áfa = 23.116.540 Ft)**.

A konténerek megvásárlása mellett a telepítés, a teljeskörű megvalósítás azonban további, itt felsorolt munkákat igényel majd, amelyeket a Containex Kft. indikatív ajánlata nem tartalmaz:

* Alapozás, konténeralapok készítése
* Elektromos bekötés, érintésvédelmi mérések
* Víz és szennyvíz bekötések

A telepítéshez szükséges továbbimunkák kivitelezésére a Fóti Közszolgáltató Közhasznú Nonprofit Kft. indikatív árajánlatokat kért be:

|  |  |  |  |  |
| --- | --- | --- | --- | --- |
|   | **Munkanemek** | **Nettó** | **Áfa** | **Bruttó** |
| 1. | Alapozás és földmunka az öltöző konténereknél | 2 854 915 | 770 827 | 3 625 742 |
| 2. | Elektromos munka | 796 290 | 214 998 | 1 011 288 |
| 3. | Víz, csatorna bekötés | 1539000 | 415 530 | 1 954 530 |
|   | **Összesen:** | **5 190 205** | **1 401 355** | **6 591 560** |

Azaz a telepítés költsége előreláthatóan **6.600.000 Ft.**

**Így a teljeskörű megvalósítás költsége 23.200.000 Ft + 6.600.000 Ft = 29.800.000 Ft-ra, azaz kerekítve 30.000.000 Ft-ra becsülhető.**

**Az Ft/Euro árfolyam változásai miatt a bekerülési költség változhat.**

Így a Fót Sportegyesület részére biztosított bruttó 88,5 millió Ft összegből - **további anyagi fedezet bevonása nélkül** – **csupán pénzügyi átcsoportosítással** a Kossuth utca 36. 1591 hrsz. alatt található épület tetőszerkezete és energetikai felújítási munkái mellett - **az öltöző konténerek megvásárlása és telepítése is megvalósítható.**

Fentiek alapján a Fót Sportegyesület kérése alapján javaslom a Tisztelt Képviselő-testületnek, járuljon hozzá ahhoz, hogy a Kossuth utca 36. szám felújítására biztosított, azonban a felújítás műszaki változtatása miatt megtakarított összegből a műfüves focipálya öltöző konténereit megvásárolhassa és a telepítését elvégezhesse.

Az Önkormányzat és a Fót Sportegyesület között megkötött Támogatási szerződések műszaki tartalmának módosításai nem teszik szükségessé a Fót Sportegyesület és Pest Megye Önkormányzata között megkötött Támogatási szerződés módosítását, a szerződés 1. számú mellékletében szereplő költségek alapján a tervezett munkák támogatottak és elszámolhatóak a pályázat keretein belül.

A fentiek alapján a következő határozati javaslatot terjesztem a Tisztelt Képviselő-testület elé.

**III. Határozati javaslat:**

**…/2023.(V.31.) KT-határozat**

1./ Fót Város Önkormányzat Képviselő-testülete a Fót Sportegyesülettel 2022. május 6-án megkötött Támogatási szerződés 1. pontját úgy módosítja, hogy az általa biztosított bruttó 40 millió Ft összegű támogatásból legfeljebb 1,5 millió Ft-ot a Fót, Sport utca 10. 0250/9 hrsz. alatti ingatlanon öltöző konténerek beszerzésére és telepítésére fordítsa, a fennmaradó összeget pedig a Kossuth utca 36. 1591 hrsz. alatt található épület tetőszerkezete és energetikai felújítási munkáira használja fel.

2./ Fót Város Önkormányzat Képviselő-testülete a Fót Sportegyesülettel 2022. december 20-án megkötött Támogatási szerződés 1. pontját úgy módosítja, hogy a Fót Sportegyesület részére nyújtott bruttó 28,5 millió Ft összegű támogatás teljes összegét a 0250/9 hrsz. alatti, természetben Fót, Sport utca 10. ingatlanon öltöző konténerek beszerzésére és telepítésére fordítsa.

3./ Fót Város Önkormányzat Képviselő-testülete felhatalmazza a Polgármestert, hogy az 1./ és 2./ pontok alapján a Támogatási szerződések módosításait aláírja.

**Felelős:** polgármester

**Határidő:** 1./ és 2./ pontok: azonnal; 3/ pont: 2023. június 15.

***Jogszabályi hivatkozás***:

* *Fót Város Önkormányzat Képviselő-testületének 6/2023.(I.27.) önkormányzati rendelete a Képviselő-testület és szervei szervezeti és működési szabályzatáról, valamint az önkormányzati képviselők tiszteletdíjáról, költségtérítéséről és a Polgármester jutalmáról szóló 14/2020.(IX.28.) önkormányzati rendelet módosításáról 57. § (minősített többség)*
* *Fót Város Önkormányzat Képviselő-testületének az Önkormányzat vagyonáról és egyes vagyontárgyak feletti tulajdonosi jogok gyakorlásának szabályairól szóló 12/2013. (III.20.) Önkormányzati rendelete 14. § (1) bekezdés*

***Az előterjesztés mellékletei:***

*1. sz. melléklet: Containex Kft. ajánlat*